כריסטופר סקסטון

כריסטופר סקסון (באנגלית: Christopher Saxton; בערך 1540 – בערך 1610) היה קרטוגרף אנגלי, שהפיק את מפות המחוז הראשונות של אנגליה ווילס.
== ביוגרפיה ==
=== משפחתו ===
כריכת האטלס של אנגליה ווילס שהכין סקסטון
סקסטון נולד ככל הנראה בסאווד, אוסט, בקהילה של דווסברי, במערב יורקשייר בשנת 1542 או 1544. לאחר מכן משפחתו עברה לחוף דונלי ליד טינגלי שבפארק וודקירק, שם נרשם שם סקסטון בשנת 1567.<ref>Evans & Lawrence 1979, p. 1</ref> משערים כי ייתכן שסקסטון למד בבית הספר לדקדוק של המלכה אליזבת, וויקפילד ומשערים שהוא היה סטודנט באוניברסיטת קיימברידג', אך אין אישור מוחלט לכך.<ref>Evans & Lawrence 1979, p. 5</ref> סביר להניח שג'ון ראד, הכומר של דווסברי ותורנהיל, קרטוגרף נלהב פיתח את כישוריו של סקסטון.<ref>Evans & Lawrence 1979, p. 6</ref>

סקסטון התחתן והיה אב לשלושה ילדים. רוברט, יליד 1585, הפך לעוזרו של אביו בשנת 1601 וצייר מפה של Snapethorpe בוויקפילד, אזור שסקר אותו אביו. רוברט הוזמן לסקר את סנדל מגנה בשנת 1607.<ref>Evans & Lawrence 1979, p. 3</ref> כריסטופר סקסון נפטר בשנת 1610 או 1611.<ref>Evans & Lawrence 1979, p. 2</ref>

=== קריירה ===
יצירת מפות הפכה נפוצה יותר ויותר בתקופת אליזבת הראשונה, היא התאפשרה על ידי התקדמות בטכנולוגיות מדידות והדפסות מלוחות נחושת חרוטים. מיפוי מדויק של המדינה כולה נעשה חשוב יותר ויותר. לורד בורגלי סייע להבטיח כי פקיד החצר תומאס סקפורד מוודברידג' בסופוק, מימן את הוועדה. בשנת 1574 החל סקסטון בסקר אנגליה.<ref>Evans & Lawrence 1979, p. 7</ref> בהתחשב בהוצאות הכרוכות בכך, המלכה אליזבת העניקה לו חוזה שכירות על אדמות באחוזת גריגסטון בסופוק. הסקר הוולשי החל בשנת 1577.<ref>Evans & Lawrence 1979, p. 11</ref> סקר המדינה היה התחייבות משמעותית אך הצלחות הראשונות הופיעו כבר עד שנת 1574 ובשנת 1578 הסקר הושלם.<ref>Evans & Lawrence 1979, p. 9</ref> ככל שהמשימה הסתיימה תוך זמן קצר הדבר איפשר לסקסטון גם להשתמש בחלק מהעבודות הקודמות שביצע ג'ון ראד.<ref>Saxton’s map of Northumbria, British Library, retrieved 14 May 2014</ref> גיליונות מחוזיים הונפקו לפני שהסקר שהושלם הוצא כ אטלס בשנת 1579. התוצאות הוצגו בפני הלורד בורגלי שחיבר אותם לאטלס משלו.
מפה מפורטת מהאטלס של סקסטון
המפות הופקו באטלס המחוזות של אנגליה ווילס שפורסם בשנת 1579, האטלס הראשון של כל המדינה. הוא הכיל 35 מפות, כשכל אחת מהן נשאה את סמלי אליזבת הראשונה ותומס סקפורד, פטרונו של סקסטון. המפות מראות גבעות והרים אך אינן מספקות מידע מדויק לגבי מיקומן או גובהן. מגוון סמלים מראים בניינים וישובים. כל המפות מתוארכות למעט מפת נורת'מברלנד. חמישה מחוזות, קורנוול, אסקס, הרטפורדשייר, מפות סופולק ונורפוק מציגות חלוקה לאזורים קטנים יותר.<ref>Evans & Lawrence 1979, p. 10</ref> האטלס זכה להצלחה מסחרית, מה שהניע את הקרטוגרפים האחרים כולל ג'ון ספיד, ג'ון נורטון ומייקל דרייטון לבצע מיפויים דומים, להוסיף ולפרט את עבודתו של סקסטון.<ref name="Ferrington 2002, p. 107">Ferrington 2002, p. 107</ref>

את המפות שצייר סקסטון חרטו אוגוסטין ריתר, רמיגיוס הוגנברג, ויליאם הול, ויליאם קיפ, לאונרד טרווארט מאנטוורפן, ניקולס ריינולד מלונדון, קורנליוס הוגיוס ופרנסיס סקרט. החרטים היו ממוצא הולנדי או פלמי. אין שום ראיות במפות שסקסטון חרט אותן בעצמו, אך לפי דיווח אחד הוא חרט את אלה של מחוזות וולש והרפורדשייר. סאקסטון השיג רישיון למכירת המפות לתקופה של עשר שנים.<ref>"Saxton, Christopher" . Dictionary of National Biography. London: Smith, Elder & Co. 1885–1900.</ref>

ג'ון די, ראש הכנסייה של מנצ'סטר, העסיק את סקסטון כדי לסקר את גבולות הקהילה של מנצ'סטר בשנת 1596 אך שום עותק לא שרד.<ref>101 Treasures of Chetham's: Material associated with John Dee (1527-1608), Chetham's, archived from the original on 16 April 2014, retrieved 16 April 2014</ref> בספרייה של צ'ת'ם במנצ'סטר יש עותק של האטלס,<ref>101 Treasures of Chetham's, Chetham's, archived from the original on 31 August 2012, retrieved 31 October 2012</ref> וכך גם בספריית פולגר שייקספיר בוושינגטון,<ref name="Ferrington 2002, p. 107"/>

== לקריאה נוספת ==
<div class="mw-content-ltr">
* Evans, Ifor M.; Lawrence, Heather (1979), Christopher Saxton Elizabethan Map-Maker, Wakefield Historical Publications & The Holland Press
* Ferrington, Esther (2002), Infinite Variety: Exploring the Folger Shakespeare Library, University of Washington Press</div>

==קישורים חיצוניים==

== הערות שוליים ==

קטגוריה:נפטרים ב-1610
קטגוריה:ילידי 1540
קטגוריה:קרטוגרפים בריטים
קטגוריה:המאה ה-16